Termini de sol·licitud: del 3 al 18 de juny de 2020 (ambdós inclosos).
a) Els sol·licitants poden presentar projectes per a cada una de les modalitats, amb un màxim de 3 sol·licituds, una per a cada projecte, per a la modalitat b) de la base 1.1.
En el cas de les modalitats a) i c) de la base 1.1 poden presentar com a màxim una sol·licitud, amb un únic projecte, per a cada modalitat.
b) En cas d'activitats de difusió (modalitat d ), les persones sol·licitants han de presentar una única sol·licitud, diferent de la presentada per la resta de modalitats, si escau.
c) En cas d'activitats de formació (modalitat a ), aquesta ha de ser presencial.
Les activitats han de ser de pagament i s'han de dur a terme en l'àmbit territorial de Catalunya.
d) En cas de nova creació, producció i presentació pública d'espectacles (modalitat b ), aquests s'han d'estrenar a Catalunya durant l'any natural de concessió de la subvenció i han de preveure un mínim de 10 representacions a Catalunya, en un període màxim de 18 mesos després de la data de l'estrena.
No computen les actuacions fetes en locals d'assaig.
e) En cas d'exhibició d'espectacles (modalitat c ), fer un mínim de 10 representacions a Catalunya, durant l'any natural de concessió de la subvenció, del conjunt d'aquests espectacles.
a) Pel que fa a la modalitat a), les despeses generades per l'organització d'activitats de formació per a professionals en format de seminaris, jornades, tallers, cursos, etc. Se n'exclouen la formació reglada i les activitats impulsades per centres o escoles artístiques.
c) Pel que fa a la modalitat c), les despeses generades per l'exhibició d'espectacles: gires d'espectacles, de caràcter nacional i internacional, d'una mateixa producció o d'un repertori.
En el cas de coproduccions, la subvenció es refereix exclusivament a la part coproduïda pel sol·licitant.
En el cas d'associacions, també són subvencionables les despeses facturades a l'entitat pels membres del seu òrgan de govern d'acord amb el que disposa l'article 322-16 del llibre tercer del Codi civil de Catalunya, aprovat per la Llei 4/2008, de 24 d'abril, i amb els requisits que estableix la base general 6.10.
a) L'interès cultural i artístic del projecte (fins a 4 punts).
- Trajectòria professional del sol·licitant i dels integrants de l'equip artístic, tècnic o formatiu inclòs en la proposta (fins a 1 punt).
- Experiència dels responsables de l'execució i gestió del projecte (fins a 0,5 punts).
- Evolució qualitativa i singularitat dels projectes i activitats duts a terme pels responsables de l'execució i gestió del projecte amb anterioritat (fins a 0,5 punts).
- Grau d'interès del projecte i del seu desenvolupament (fins a 1 punt).
- Rellevància i grau d'interès del projecte: fins a 0,5 punts.
- Coherència en el seu desenvolupament: fins a 0,5 punts.
- Aportació significativa de continguts al context artístic o formatiu (fins a 1 punt).
En el cas de la modalitat a) de la base 1.1, l'autoria del contingut de l'activitat formativa.
En el cas de les modalitats b) i c) de la base 1.1, l'autoria de les obres que es representin que formen part del projecte artístic presentat.
En el cas de la modalitat d) de la base 1.1, l'autoria del contingut de l'activitat de difusió.
Als efectes d'aquestes bases, s'entén per autor català el que resideix a Catalunya, i, en cas d' autors difunts, els que van néixer o van residir la major part de la seva vida a Catalunya (1 punt).
- Contribució a la creació, generació i fidelització de públics o foment de l'especialització del professional en el cas de la formació (fins a 1 punt).
- Coherència del pla de comunicació (fins a 1 punt).
- Valoració del pla d'explotació del projecte (fins a 0,5 punts).
- Capacitat d'internacionalització (fins a 0,5 punts).
c) Viabilitat del projecte i qualitat de la gestió (fins a 4 punts).
- Adequació del pressupost als recursos necessaris per a la realització del projecte (fins a 1 punt).
- Grau d'especialització professional dels equips artístics i tècnics participants (fins a 1 punt).
- Honoraris adequats dels artistes i professionals implicats (fins a 1 punt).
- Grau de finançament previst al marge de l'ajut de l'Oficina de Suport a la Iniciativa Cultural (fins a 1 punt).
La puntuació d'1 punt s'atorga al projecte que ha sol·licitat menys finançament a l'OSIC, i la resta es ponderen a partir d'aquesta.
a) Repercussió important de l'activitat en una zona del territori català on és poc habitual emprendre aquest tipus d'iniciatives o treball de proximitat amb l'entorn i el teixit associatiu local (fins a 0,5 punts).
b) Projectes de creació i producció que es duen a terme en residència en espais de creació (0,5 punts).
Als efectes d'aquest criteri, en cap cas no es considera un projecte en residència quan aquest es dugui a terme en un equipament de titularitat de l'entitat sol·licitant de la subvenció.
Als efectes d'aquestes bases, s'entén per residència tots aquells projectes que es duguin a terme en col·laboració amb un equipament cultural especialitzat, d'àmbit públic o privat, que ha de posar a disposició de l'equip artístic resident els recursos necessaris per dur a terme el seu treball professional durant un període mínim de 7 dies que no és necessari que siguin consecutius.
c) Projectes presentats per creadors emergents, entesos com el primer projecte professional que promogui un creador (0,5 punts).
d) Accions d'inclusió social o activitats adreçades als col·lectius més vulnerables o amb risc d'exclusió social (0,5 punts).
e) Projecte que afavoreixin l'accessibilitat, d'acord amb la Llei 13/2014, del 30 d'octubre, d'accessibilitat, en els àmbit artístics als quals es dirigeix el projecte (0,5 punts).
f) Projectes en què l'equip artístic, tècnic o formatiu està format majoritàriament per dones (0,5 punts).
g) Espectacles coproduïts per (0,5 punts):
g.1) Equipaments públics d'arts escèniques, festivals públics o residències en centres de creació públics amb suport de l'Oficina de Suport a la Iniciativa Cultural.
g.2) Els cinc mercats següents: Fira Tàrrega, la Mostra d'Igualada – Fira de Teatre Infantil i Juvenil, Trapezi de Reus – Fira del Circ de Catalunya, Festival Sismògraf, Fira Mediterrània de Manresa.
Per optar a les subvencions les sol·licituds han d'obtenir una puntuació mínima de 6 punts en el conjunt dels criteris generals.
A aquesta puntuació s'ha de sumar la puntuació obtinguda amb els criteris addicionals.
En cas que se subcontracti una persona o entitat vinculada per dur a terme una part de l'activitat subvencionable, la persona sol·licitant ha de presentar a l'OSIC una petició d'autorització prèvia expressa i ha de tenir present que, a l'hora de justificar l'ajut, no pot excedir del cost imputat a la sol·licitud per aquest concepte.
Els sol·licitants proposats tindran 10 dies hàbils, a comptar a partir de l'endemà de la publicació de la proposta provisional, per presentar la documentació següent:
a) El document d'acceptació de la subvenció.
b) En el cas de la modalitat b), certificació emesa per l'entitat programadora de la data i el lloc on es farà l'estrena de la producció.
c) En el cas de residència, còpia del document subscrit amb el responsable de l'equipament col·laborador en què s'especifiquen els acords assumits per ambdues parts.